

**Referat møte i menighetsrådet tirsdag 30.10.24**

**Kl 18.30 i Hønefoss kirke.**

**Til stede:** Marte Søfting, Roald Braathen, Tone Ramton, Guro Hellgren, Martine Eriksen, Bjørn Fredheim, Stine Kiil Saga, Hans Petter Hauge.
**Forfall:** Tove-Marthe S. Nyhus, Trygve Westheim.

**Åpning ved Tone**

**Saker:**

**Sak 47/24 Godkjenning av innkalling og saksliste**

**Vedtak:** Innkalling og saksliste godkjent

**Sak 48/24 Godkjenning av protokoll fra møtet 04.09.24**

**Vedtak:** Protokollen bekreftet godkjent

**Sak 49/24 Frivillighet i Hønefoss menighet**

*Vi får en orientering fra gruppen om arbeider med dette og samtaler om de utfordringene de legger fram. Diakoniarbeider Kristin deltar.*

Stine, Roald og Kristin er i gruppa som arbeider med de frivillige.

Arbeidet til gruppen handler hovedsakelig om å systematisere de frivillige vi allerede har, få inn gode rutiner. Kristin er i gang med å lage en liste med kontaktinformasjon og oppgaver de kan gjøre, om de aktive, og «annet».
Hvilke grupper frivillige har vi? For eksempel de i kirkekoret som stiller frivillig på gudstjeneste.
Spørsmål om å ha «medarbeidersamtale» med alle frivillige som vi har, eventuelt en ringerunde hvor noen fra menighetsrådet kan bistå.
De ansatte i kirken benytter et kalendersystem «Medarbeideren» hvor de ansatte kan knyttes til aktiviteter. Det er tenkt at de frivillige skal inkluderes i dette systemet for at det skal bli mer oversiktlig, samt at en enklere kan se hvor det trengs folk.

**Vedtak**: Saken er tatt til orientering og følges opp på nyåret.

**Sak 50/24 «Grønn menighet» og registrering via «Kirka vår» Sak utsettes**

Menigheten har vært registrert som «Grønn menighet». Nå må vi registrere oss på nytt inn i systemet til «Kirka vår». Kristin diakoniarbeider innleder.

**Sak 51/24 Menighetsfesten**

*Dette er en fest hvor det er vi som menighetsråd som inviterer og er vertskap. Det betyr «alle mann til pumpene» Kristin og Guro har jobbet videre med det som MR har forslått. Vi går gjennom programmet og fordeler oppgaver.*

Programmet ble gått igjennom og alle oppgavene ble fordelt.

**Vedtak:** MR ser fram til menighetsfesten og håper den vil styrke fellesskapet og motivasjonen i menigheten.

**Sak 52/24 Juletre i kirken julen 2024**

*MR har ansvaret for å få juletre på plass. Vi har vedtatt å anskaffe kunstig tre av mange grunner. Treet er bestilt, men det kommer ikke før neste jul, så i år må vi skaffe tre. Få det i hus på et tidspunkt som passer programmet i kirka og evt bidra med pynting. Vi har også ansvar for at treet høstes og tas ut etter jul. Praktisk komite har brukt å være delaktige.*

**Vedtak:** Tove-Marthe kontakter praktisk komite ved Egil-Håvard Lindsjørn og spør om de kan ta på seg ansvaret for anskaffelse og frakt av juletre. Tove-Marthe avtaler nærmere.

**Sak 53/24 Ansettelse i kapellan-stilling**

*MR har anledning til å komme med sin uttalelse før ansettelsen skjer. Søknadsfristen er 03.11. AU foreslår at vi har et ekstraordinært møte i forkant av menighetsfesten, går gjennom søkerne og gir sine innspill til MR-leder som skal være med på intervjuene. Intervjuene er 14.11 og MR må avgi sin uttalelse innen 21.11. det er bestemt AU-møte 21.11. vi drøfter om det er aktuelt at AU får mandat til å avgi uttalelse, eller om MR møtes til den ene saken den dagen og at AU i tillegg har sitt ordinære møte. Tilsettingsråd 26.11. Kapellan sitt hovedansvarsområde er konfirmanter.*

**Diskusjon før vedtak:**

Det påpekes fra flere i menighetsrådet at samarbeidsevnen hos den nye kapellanen bør vektlegges. Det uttrykkes også at det er vanskelig å si hvor mye vi som MR får ut av søknader på forhånd og at MR-leder som skal være med på intervjuene kan handle på vegne av MR. Det er likevel ønske om at de som vil kan komme med noen innspill.

**Vedtak:** Menighetsrådet gir utvidet AU fullmakt til å avgi menighetsrådets uttalelse i forbindelse med ansettelse. De i MR som ønsker kan delta ved AU-møte 21.11 kl. 17.00. Endelig uttalelse fra MR gis i forbindelse med dette møtet.

**Sak 54/24 Økonomi**

*Marte og Roald har sett på mulighetene for mer økonomisk plassering av våre midler. De orienterer i møtet.*

Oversikt over kontoer per 30.10.2024: Til sammen 10 kontoer, 9 i SKUE, 1 i Ringerike sparebank, hvorav 6 kontoer har lav rente. De har snakket med Frank om hvilke kontoer som kan avsluttes og om midler kan settes over på andre kontoer. 2 av kontoene er bundet, «Menighetspleie» og «Hønefoss gamlehjem». Resten av kontoene er ikke bundet, disse blir avsluttet og satt over til sparekonto. «Driftskonto», «sparekonto», «offerkonto» og «pipekonserter» blir beholdt. Det er 0% rente på driftskontoen, det blir valgt å la det bli stående 50000kr igjen på denne kontoen.

**Driftsregnskap:**

Budsjettet skal justeres etter foreløpig regnskap. Roald tar kontakt med Frank for å høre hvorfor dette skal gjøres. Budsjett 2025 blir sak på neste møte.

**Vedtak:**

Menighetsrådet gjør et samlet vedtak på at det skal beholdes 4 følgende kontoer: «Driftskonto», «sparekonto», «offerkonto» og «pipekonserter». Alle pengene av de seks kontoene som avsluttes overføres til sparekonto. Rentene tilfaller menighetens drift. Dette settes i gang innen utgangen av 2024.

Driftsregnskap er tatt til orientering. Menighetsrådet takker kasserer og Roald for godt arbeid.

**Sak 55/24 Ekstra støtte til Antalya-menighetens diakonale arbeid**

Menigheten vi støtter i vårt misjonsprosjekt, driver hjelpearbeid etter ofre for jordskjelvet som var for snart to år siden. AU forslår å gi ekstra støtte med inntekter fra en «stille auksjon» i forbindelse med «Jul i Kirkegata».

Menighetsrådets misjonsavtale er på minimum 10000kr per år, dette har vi allerede gått over.

**Vedtak**: Midlene som kommer inn i forbindelse med «stille auksjon» i forbindelse med «Jul i Kirkegata» går til Antalyas diakonale arbeid.

**Sak 56/24 Orienteringssaker**

* Referat fra møtet i AU 17.10.24
	+ Enighet om at det er fint med et slikt referat.
* Gudstjenesteprogram og ofringer våren 2025 (blir sak på neste møte, 5. desember).
	+ Flere fellesgudstjenester for Hønefoss/Haug/Ullerål, grunnet mindre ressurser.
* Kirkegårdsprosjekt: vandring på kirkegården i den nye «Kulturhistoriske løypa» etter gudstjenesten Alle helgens dag 3.11. Ringblad har meldt sitt nærvær.
* Søknad om bruk av kirka
	+ Yogamusikalsk session; blitt avslått
* Utvidelse av urnelunden, høytidelig markering ved prosten 6.11 etter hverdagsmessen
* Ten sing jubileet 12.-13.10
* Hermon-turen
	+ Komite: en fra MR, en fra stab og en ekstra. Velger denne komiteen senere, men en kan begynne å tenke om dette er noe de ønsker å være med på. Turen er i mars 2025.
* Konfirmant-prosjekt i Tunsberg bispedømme
	+ 2024-2026, Stine sitter i referansegruppa. Styringsgruppe i Hønefoss (med Stine) hvor MR og fellesråd kan sende søknad til prosjekt (fagutvikling og kompetanseheving, fasteaksjon, Utøya, foreldresamarbeid, frivillighet).
* Fra Fellesrådet
* Kirkeskyss og gudstjenester i andre kirker (blir en egen sak senere)
	+ Hvordan kan vi gjøre dette på en smidig måte?
	+ Krevende å organisere.
* «Beach-flagg» om «Åpen kirke» er bestilt.
* Hverdagsgudstjenesten 4. desember blir en hel-gudstjeneste.

**Vedtak:** MR tok sakene til informasjon.

**57/24 Valg av leder og nestleder**

*Leder og nestleder velges for ett år av gangen. Begge må være faste medlemmer, varamedlemmer kan ikke velges. Stine tar imot henvendelser om aktuelle kandidater.*

Til leder er det kun Guro Hellgren som er kandidat, og kun Trygve Westheim er kandidat til nestleder. De ble valgt ved akklamasjon.

**Vedtak:** Til leder for menighetsrådet ble Guro Hellgren valgt. Nestleder er Trygve Westheim. MR takker leder og nestleder for at de stiller seg til videre disposisjon og vi takker for deres innsats allerede.

**Sak 58/24 møteplan for våren 2025**

AU forslår følgende:

22.01: felles samling/kurs. Menighetsrådet, ett år etter

02.02: søndag, etter åpning av kunstutstillingen: langtidsmøte ca kl. 14-17.

14.-16.03 Menighetstur til Hermon

19.03: menighetsråd

08.04.: fasteaksjon med konfirmantene

28.04 menighetsrådsmøte

03.06: menighetsrådsmøte med sommeravslutning

**Sak 59/24 Eventuelt**

* Stine orienterer om Jul i kirkegata
	+ Torsdag 28. november kl. 17.30.
	+ Ønsker en liten «happening», kultursjefen kommer for å åpne. Torsdagsklubben synger, familiekor, Hønefoss skolekorps, stille auksjon, bålpanne, gløgg og pepperkaker. De som har mulighet og lyst til å være med å delta på dette er hjertelig velkommen.
* Stine orienterer: Stine og Mari har vært gjest i dialogpodden hvor de utforsker hvordan man jobber med mangfold og inkludering. Snakket om torsdagsklubben i Hønefoss kirke. Episode har kommet ut nå.
* 14. november kommer Marie Risan på «Kunsten å leve»
* Mange konserter som skal holdes før jul.